Тут на гары пасвіўся вялікі статак свіней, і яны прасілі яго, каб дазволіў ім увайсці ў іх. Ён дазволіў ім. Д'яблы, што выйшлі з чалавека ўвайшлі ў свіней; і кінуўся статак з кручы ў возера і ўтапіўся. Пастухі, убачыўшы, што здарылася, пабеглі і расказалі ў горадзе і па вёсках. I выйшлі жыхары глядзець на тое, што здарылася, і прыйшоўшы да Ісуса, убачылі чалавека, з якога вьійшлі д'яблы, які сядзеў адзеты і пры сваім розуме каля ног Ісусавых, і жахнуліся. А тыя, хто бачыў, расказалі ім, як вылекаваўся апантаны.